ОТЧЕТ

на постъпилите заявления за достъп до обществена информация и за повторно използване на информация от обществения сектор, по Закона за достъп до обществена информация към Главна дирекция „Гражданска въздухоплавателна администрация“

през 2017год.

В ГД ГВА е утвърдена процедура за организацията на работа по прилагане на Закона за достъп до обществена информация (ЗДОИ), с която се урежда приемането, регистрирането, разпределянето, разглеждането на заявления и устни запитвания за достъп до обществена информация, изготвянето на решения за отказ или за предоставяне на обществена информация, съгласно разпоредбите на ЗДОИ.

1. Постъпили заявления:

През 2017г. са постъпили 16 бр. заявления, от тях:

- 6/шест/ бр. – на хартия в деловодството;

- 10 /десет/ бр. – по електронен път.

Заявленията са подадени от:

- неправителствени организации – 1 брой;

- юридически лица или администрации – 8 броя;

- от журналисти – 0 броя;

- от физически лица – 7 броя.

Поисканата информация касае дейността на ГД ГВА и по своя вид в петнадесет от случаите се отнася за служебна информация, свързана с контролните и регулаторните функции на Главната дирекция.

Едно от постъпилите заявление ГД ГВА е препратено в срок до компетентната институция, като за това е уведомен и заявителя съгласно чл. 32 от ЗДОИ.

На едно от постъпилите заявления не е предоставена информация на основание чл. 37, ал.1, т.1 от ЗДОИ с позоваване на чл. 18, б.“а“ от Регламент (ЕС)300/2008 относно общите правила в областта на сигурността на гражданското въздухоплаване.

Няма заявления касаещи информация от тип „служебна тайна” и/или „държавна тайна” съгласно Закона за защита на класифицираната информация.

Темите, по които е поискана информация са:

- Нормативни актове – 1;

- Вътрешни правила и процедури – 1;

- Общи и специфични въпроси, свързани с гражданското въздухоплаване - 14;

2. Издадени актове:

ГД ГВА е изготвила 4 броя решения по ЗДОИ за 2017 год. На 11 заявления ГД ГВА е отговорила само в писмен вид.

В всичките случаи решенията са изготвени в законово-определения срок – до 14 дни.

 Няма решения с удължен срок за разглеждане .

Не е искано допълнително уточняване на исканата информация, съгласно чл. 29 от ЗДОИ.

През отчетната година няма изготвени решения с откази за достъп до обществена .

Относно обема на предоставяне на информацията – пълен достъп до поисканата информация е предоставен по 14 от заявленията.

Поисканата информация във всички случаи е предоставена във формата, поискана от заявителите, а именно 10 пъти на хартиен носител и четири пъти само електронна поща.

Няма заявления оставени без разглеждане и/или непроизнасяне.

Този отчет е изготвен в изпълнение на чл.15, ал.2 от ЗДОИ и е част от интернет базирания ежегоден доклад, отразяващ състоянието на администрацията, подаван към Министерски съвет по чл. 62 от Закона за администрацията.